ક્યાંકને ક્યાંક અસફળતામાં સફળતા છુપાયેલી છે. ફક્ત ખૂબ રૂપિયા કમાવવા એ સફળતા ગણાય? ના.. સાચી સફળતા ત્યારે મેળવી કહેવાય કે જ્યારે આપણે આપણી શારિરીક સ્વસ્થતા અને માનસિક સ્વસ્થતા કેળવી હોય. સખત પરિશ્રમ સફળતાનું એક પાસું ગણી શકાય… રૂપિયા હાંસલ કરી લીધા પછી જો શારિરીક સ્વાસ્થ્ય કથળી જશે તો બધું જ વ્યર્થ છે.. મહેનત કરવા સાથોસાથ સપનાં પણ સજાવવા પડે છે. અને જે કામ આજનું કાલ પર ઠેલે છે અથવા એવું કહે છે. ‘આવતીકાલથી ગંભીરતાપૂર્વક પૂર્ણ કરીશ’ એ ક્યારેય કંઈ મેળવી શકવાને સક્ષમ નથી. આજનું કામ સંપૂર્ણપણે આજે જ પૂર્ણ કરે છે એજ ખરા અર્થમાં સફળતા મેળવી ઊંચાઈના શિખરો સર કરેછે.